തര്ക്കം കോടതി കയറി, പറവൂരിലെ കോടതി സമുച്ചയവും സബ്ട്രഷറിയും അനിശ്ചിതത്വത്തില് പറവൂര്: സ്ഥലമുണ്ട്, പണമുണ്ട് എങ്കിലും തര്ക്കം കോടതി കയറിയതോടെ പറവൂരില് കോടതി സമുച്ചയവും സബ്ട്രഷറിയും അനിശ്ചിതത്വത്തിലായി. പറവൂരില് കോടതി സമുച്ചയം പണിയണമെന്ന ആവശ്യത്തിന് പതിറ്റാണ്ടിെന്റ പഴക്കമുണ്ട്. 2012ല് ഹൈേകാടതിയും പുതിയ കെട്ടിടം നിര്മിക്കണമെന്ന് നിര്േദശിച്ചിരുന്നു. നിലവിലെ മജിസ്ട്രേറ്റ് കോടതി പ്രവര്ത്തിക്കുന്ന കെട്ടിടം പൊളിച്ച് നീക്കി ബഹുനില കെട്ടിടവും ജുഡീഷ്യല് ക്വാര്ട്ടേഴ്സും നിര്മിക്കാനായിരുന്നു നിര്േദശം. എന്നാല്, കോടതി സ്ഥിതി ചെയ്യുന്ന ആറര ഏക്കറോളം വരുന്ന കച്ചേരി മൈതാനി റവന്യൂ വകുപ്പിേന്റതാണെന്ന വാദം നടപടികള്ക്ക് തടസ്സമായി.2017ല് 50 സെന്റ് കോടതി നിര്മാണത്തിന് റവന്യൂ വകുപ്പ് വിട്ടുനല്കിയെങ്കിലും നടപടിക്രമങ്ങള് വൈകി. ഇതിനിെട 50 സെന്റില് സൗകര്യമുള്ള കെട്ടിടം നിര്മിക്കാന് കഴിയില്ലെന്ന വാദവുമായി ബാര് അസോസിയേഷനും രംഗത്തുവന്നു. സബ്ട്രഷറി നിര്മാണത്തിന് റവന്യൂ വകുപ്പ് വിട്ടുനല്കിയ സ്ഥലവും കോടതി സമുച്ചയ നിര്മാണത്തിന് ആവശ്യമാണെന്ന് ചൂണ്ടിക്കാട്ടി ചില അഭിഭാഷകര് ഹൈേകാടതിയെ സമീപിച്ചു.ഇതോടെ നിര്മാണം തുടങ്ങിയ സബ്ട്രഷറിയുടെ കാര്യവും അവതാളത്തിലായി. ട്രഷറി നിര്മാണത്തിന് 15 സെന്റും ഫണ്ടും 12 വര്ഷം മുമ്ബാണ് സര്ക്കാര് അനുവദിച്ചത്. നിര്േദശിച്ച സ്ഥലത്തുതന്നെ സബ്ട്രഷറി നിര്മിക്കണമെന്ന ആവശ്യവുമായി പെന്ഷന്കാരുടെ സംഘടനകളും രംഗത്തുവന്നിട്ടുണ്ട്. ഇതിനിടെ അസൗകര്യങ്ങളും സ്ഥലപരിമിതിയും കാരണം പറവൂരില് പരിഗണിച്ചിരുന്ന കുടുംബകോടതിയും പോക്സോ കോടതിയും നഷ്ടപ്പെട്ടു. കുടുംബകോടതി സ്ഥാപിക്കാന് കഴിഞ്ഞ ദിവസം മന്ത്രിസഭ യോഗം തീരുമാനിച്ചിട്ടുണ്ട്.